ट्रक ने पुलिस वाहन को पीछे से टक्कर मारी, 3 पुलिसकर्मी घायल
स्थानीय पुलिस के गश्ती वाहन को मंगलवार रात 11 बजे ट्रक ने टक्कर मार क्षतिग्रस्त कर दिया। वाहन चालक सहित तीन जवान घायल हो गए। पुलिस वाहन (एमपी 03 ए 0497) फोरलेन पर गश्त कर भोपाल से सोनकच्छ की ओर आ रहा था। उसी दिशा से पीछे से आ रहे ट्रक (एमपी 13 एच 0181) के चालक ने पुलिस वाहन को पीछे से टक्कर मारी। वाहन चालक प्रआ हरिराम, एसएएफ जवान ब्रजकिशोर तिवारी व सिपाही सूरजसिंह घायल हो गए।
एसएएफ जवान को देवास रैफर किया : तीनों घायलों का सोनकच्छ अस्पताल में प्राथमिक उपचार किया गया। गंभीर घायल होने पर एसएएफ जवान को देवास रैफर किया है। प्रकरण दर्ज कर ट्रक जब्त किया है और आरोपी चालक को भी हिरासत में लिया गया है।
hin_Deva hin_Deva hin_Deva